ผัดไทยเป็นอาหารขึ้นชื่อประเทศไทยแหละนะ คนไทยอย่างเราๆก็ชอบทานซะด้วยสิ แน่นอนว่าถ้ามีผัดไทย เดี๋ยวต้องมีหอยทอด ขนมผักกาด มาเป็นแพค3ตลอด แต่ที่นี่มีมากกว่านั้นนะคะ เมนูมาเพียบ มีให้เลือกได้ไม่เบื่อเลย ของคาว-ของหวาน ครบ

สถานที่ตั้ง: 
ร้านศิริวรรณหอยทอด มีหลายสาขา สำหรับสาขานี้ มีคนตั้งชื่อไว้ว่านอร์ทปาร์ค อยู่ท้ายนอร์ทปาร์ค ถ้าวิ่งมาทางถนนวิภาวดีรังสิต เข้าอุโมงค์นอร์ทปาร์ค ตรงมาเรื่อยๆก็จะเจอสนามไดร์ฟอยู่ซ้ายมือ สถานที่ดูร่มรื่น ต้นไม้ใบหญ้า ไม่มีเสาไฟฟ้าที่มีสายไฟระโยงระยา ขับตรงมาอีก เลี้ยวตามแนวถนน ร้านจะอยู่สุดนอร์ทปาร์ค เข้าเขตพื้นที่ซอยชินเขตค่ะ ทางร้านมีที่จอดรถด้านหลัง หรือจะจอดริมถนนก็ได้ค่ะ 

เมนูวันนี้: 
วุ้นเส้นผัดไทย ไม่อยากให้น้ำหนักเพิ่มเท่าไหร่ เลยทานวุ้นเส้นค่ะ ลองชิมแบบไม่ปรุง ก็อร่อยค่ะ ไม่มีรสโดด แต่ช่วงนี้ปรุงพริกป่นเล็กน้อย บีบมะนาวที่ทางร้านให้มา เท่านี้ก็อร่อยแล้วค่ะ เมนูอื่นก็มีนะคะ มากกว่า 10 เมนูเลย เดินออกจากร้านเห็นข้าวหมกไก่ เสียดายไม่ได้ทาน คราวหน้ามาลองใหม่ค่ะ